ཀེ་རི་སེའི་ལྷ་སྒྲུང་ཁྲོད། ཕོ་ཨེར་ཞིའུ་སིས་མེ་ཏུའུ་ཧྲ་བསད་རྗེས། མེ་ཏུའུ་ཧྲའི་སྐེ་མཇིང་ལས་འཕྱུར་བའི་ཁྲག་གི་ནང་འཕུར་རྟ་ཅིག་མཆོང་ནས་ཡོང་། གཤོག་པ་ཐོག་ཡོད་པའི་ལྷ་རྟ་དེ་མྱུར་བར་ནམ་མཁར་འཕུར་བ་དང་། རྗེས་སུ་དེ་ཧོ་ལི་ཁུང་རི་བོའི་སྟེང་བབས་ནས། ཕན་ཆེ་བའི་ཆུ་མིག་གསར་སྐྲུན་བྱས། ཆུ་མིག་འདི་རྗེས་སུ་སྙན་ངག་པ་རྣམས་ཀྱི་རིག་པ་ཐོལ་སྐྱེས་འབྱུང་སའི་གནས་འགངས་ཆེན་ཞིག་ཏུ་གྱུར། ཡ་ཏེན་ན་ཡིས་རྟ་ཕོ་འདི་བཏུལ་ནས་པོ་ལེ་ལུའོ་ཧྥེང་ལ་གནང་བ་དང་། ཁོ་རྟ་ཕོ་དེ་ལ་ཞོན་ནས་ཡུལ་སྐོར་དུ་འགྲོ་རུ་བཅུག ཡུལ་སྐོར་ཐེངས་གཅིག་གི་ཁྲོད་འཕུར་རྟ་ཡིས་པོ་ལེ་ལུའོ་ཧྥེང་རྟ་ཐོག་ནས་གཡུགས་པས་པོ་ལེ་ལུའོ་ཧྥེང་ཐང་ལ་ལྷུངས་ནས་ཤི། དེ་རྗེས་འཕུར་རྟ་གཅིག་པུ་ཡུལ་སྐོར་དུ་སོང་བ་དང་། མཐའ་མར་ལྷ་ཡུལ་དུ་ཐོན་ནས་འཕུར་རྟའི་སྐར་ཚོམ་དུ་འགྱུར།